Arsjief Lidioom - Veldeke Limburg
Lidioom is ‘n rubriek vaan Wim Kuipers veur Veldeke. De naom is ‘n sametrèkking vaan Limburgs en idioom. ‘n Rubriek euver ‘t apaarte vaan de (gesjreve) Limburgse taol. ‘t Eigene vaan de Limburgse taol zit in de meneer vaan wäörd make die ‘t Nederlands neet heet; dink aon wäörd wie drinkes, roukes, en ‘t bereumde doefes (doevekot). Neve die eigeheid en opmèrkeleke of prachtege wäörd en oetdrökkinge zien wijer nog belaankriek: ‘t gebruuk vaan (die) wäörd en de versjèlle tösse wäörd die sterk obbein liekene.
Ierste serie vaan 15 aoflieveringe
Aoflieveringe vaan Lidioom versjijne wekeleks op donderdag op deze website en op Facebook en Twitter. De ierste serie vaan 15 aoflieveringe leep vaan september tot en mèt december 2018. Dao-in woort ingegaange op de beteikenis en de bedeoling vaan Lidioom: ‘t eigene vaan de Limburgse taol in vergelikeing mèt ‘t Algemein Nederlands laote zien. Bezunder wäörd en woordconstructies koume veurbij. Al dees aoflieveringe kint geer hei nog ‘ns trökleze.
Twiede serie vaan de rubriek Lidioom
De twiede serie vaan Lidioom is gestart op 17 jannewarie. In de twiede serie vaan de rubriek Ldioom koume weer tal vaan oonderwerpe nao väöre die te make höbbe mèt de eigenheid vaan de Limburgse taol. Zo geit ‘t euver d’n typische Limburgsen oetgaank -sig vaan bijvoogleke naomwäörd. Ouch koume versjèllende benaominge veur greunte wie spruutsjes (kokhalsbölkes) veur en goon versjellende aoflieveringe euver ‘t versjèl tösse plekke en plakke. Boebij ouch ‘t typisch Limburgs gebruuk vaan e woord wie vlek gememoreerd weurt.Alle aoflieveringe kint geer hei nog ins trökleze.
Derde serie vaan de rubriek Lidioom
In de derde serie vaan de rubriek Lidioom, die op euze website versjeen tösse mei en september 2019, koume väöl versjèllende oonderwerpe veur, zoewie:de naome vaan vlinders, libelle en zweefvlege, nui gruinte die nog neet bestoon, e sjappeuke (Limburgse benaoming veur schouderklopje), ‘t OLS en ‘t kavele, gevaers (voertuigen) en hun vaarbewies, Eskimo’s en tölpe. Geer kint eder aoflievering hei nog ins naoleze.
Veerde serie vaan de rubriek Lidioom
Lidioom 46 (5 september 2019): Jäöreg mit sjtoekdraod